Bosanka (rijeka)
Bosanka je desna pritoka Vrbanje. Izvire na južnim padinama planine Uzlomac (oko 650 m n/v) i duga je oko 6 km. Teče između sela Plitska i Zebe, a kroz Serdare i Hanifiće. U gornjem toku ima odlike planinske, u zaravni oko Vrbanjaca mirne rijeke. Ušće joj je pri Vrbánjacima (nizvodno), uz magistralnu cestu M-4 (Banja Luka – Kotor-Varoš – Doboj). Značajnije (i to lijeve) pritoke su joj Ilijaševica (srednji tok) Vodalka (donji). Na padinama jednog od poduzlomačkih južnih vrhova (oko 800 m n/v) razdvajaju se slijevovi Vrbanje i Velike Usore. Na istočnoj strani, uz Vodelku, su Zmajevac, Pirizevac i Breska, a u zapadnim smjerovima teku: Jelovac, Pušića potok, Svinjara i Jošavka. U Veliku Usoru odatle se slijevaju Šnjegotina, tj. njene čelenke Tisovica i Davidovića potok, te Rupska rijeka i njihove pritoke.